  Майя Бывальцева 24-25 южтолэзе Ижкарын Россиысь МЧС-лэн тылпуосын нюръяськонъя федерал ёзэсэзлэн нимысьтыз управлениосыз куспын пожарно-спасательной спортъя огъяросси ӵошатсконлэн йылпумъян люкетэз ортчоз. Со сярысь Удмуртиысь тӧролэн но кивалтэтлэн пресс-службазы ивортэ. Устоосыз луон понна 13 огазеям командаос нюръяськозы: Москваысь, Новоуральскысь, Новочебоксарскысь, Оренбургысь, Пермысь, Санкт-Петербургысь, Казаньысь, Екатеринбургысь, Омскысь, Межгорьеысь, Леснойысь, Ижкарысь, Воткаысь. Пыриськисьёс пӧлын пожарной эстафетаын дуннелэн чемпионэз, Россилэн трос полэс чемпионэз Вячеслав Науменко, Россиысь чемпионатлэн трос полэс призёрез Андрей Лоскунин, дуннелэн чемпионэз, Оренбург улосвыллэн рекордсменэз Александр Морозов. Ӵошатсконъёс Россиысь МЧС-лэн элькунъя управлениезлэн дышетсконъя но тренировкаосъя огъетазы (Салютовской ульча, 67) ортчозы.  Тодэ вайытом, 2019-тӥ арын сӥзьыл Удмуртиысь спасательёс гурезьёсын шугадӟонэ шедемъёслы юрттонъя калыккуспо ӵошатсконъёсын кыкетӥ инты басьтӥзы.   Тегъёс: Спорт Ижкар МЧС спасательёс  